******

**Nyt 868 MHz wireless modul med Trusted Wireles 2.0**

Det trådløse system Radioline, som er baseret på Trusted Wireless 2.0 teknologi fra Phoenix Contact, er blevet udvidet med et trådløst modul til 868 MHz frekvensbåndet.

Det trådløse modul anvender det frie frekvensbånd på 868 MHz med en maksimal sendeeffekt på 500 mW. Dette muliggør nem signaloverførsel af I/O signaler og seriel data, særligt i udendørs applikationer. Modulet er en enkel og pålidelig løsning til applikationer, som ikke er tidskritiske, hvor signaler skal overføres over lange afstande op til 20 km.

En særlig egenskab ved Radioline wireless system er I/O mapping, som fordeler signalerne i systemet uden forudgående programmering. Indgange og udgange tildeles hurtigt med et fingerhjul og hver trådløse station kan udvides modulært op til 32 I/O udvidelsesmoduler. Det trådløse system kan anvendes i industrielle miljøer i Europa, for eksempel inden for vand- eller spildevandsektoren eller inden for energiforsyning.

For yderligere information kontakt Product Manager Per Andersen, pandersen@phoenixcontact.dk eller vores kundeservice på telefon 36 77 44 11.